Document ID: /roh_data/filtered/fineweb-2-filterrobots_roh.jsonl.gz/57248

En la regiun Val Lumnezia porscha il Bus alpin tar la lingia Vrin – Puzzatsch sco project da pilot ina app che ha num «Bus alpin». Cun questa app pon ins reservar e pajar il viadi direct online senza stuair telefonar, quai han communitgà las regiuns turisticas.
Questa app pon ins chargar giu tar Apple store u tar Google Play. Ella è gratuita e funcziunescha in zic sco Google Maps. Ins sa dar en il lieu e chatta uschia las colliaziuns. Ins sto era dar en quantas persunas e tge colliaziun ch'ins vul prender e sa lura direct pajar il viadi online.
Per in temp porscha la regiun anc in spazi da temp da glindesdi fin venderdi tranter las 08:00 e las 10:00 per anc pudair reservar per telefon.
En la Val Sumvitg e Valle di Blenio van ils bus anc normal senza app
En questas regiuns na datti questa app betg, perquai che là van ils bus senza stuair reservar.